Γαλακτομπουρεκάκια με σοκολατένια κρέμα
Γαλακτομπουρεκάκια με σοκολατένια κρέμα, ένα ακαταμάχητο πάντρεμα γεύσεων που εγγυάται απόλαυση στο έπακρον.
700 γρ. φρέσκο γάλα, πλήρες, 300 γρ. κρέμα γάλακτος με 35-36% λιπαρά, 6 κρόκοι αυγών, 1 αυγό ολόκληρο, 150 γρ. ζάχαρη, 60 γρ. κορν φλάουρ, 160 γρ. κουβερτούρα με 50-55% κακάο, τεμαχισμένη σε μικρά κομμάτια, 1/2 κιλό φύλλο κρούστας, 200 γρ. βούτυρο αιγοπρόβειο από βάζο ή βούτυρο αγελάδας, λιωμένο, 500 γρ. ζάχαρη, 300 γρ. νερό, 100 γρ. γλυκόζη
Για τα γαλακτομπουρεκάκια με σοκολατένια κρέμα σε μια κατσαρόλα βάζουμε το γάλα και την κρέμα γάλακτος και τοποθετούμε σε μέτρια φωτιά. Σε ένα μπολ ανακατεύουμε τη ζάχαρη με το κορν φλάουρ, το αυγό και τους κρόκους.Λίγο πριν πάρει βράση το γάλα με την κρέμα, ρίχνουμε το 1/3 στο μείγμα των κρόκων, ανακατεύουμε και το αδειάζουμε ξανά στην κατσαρόλα με το υπόλοιπο γάλα. Συνεχίζουμε το ανακάτεμα στη φωτιά. Μόλις η κρέμα δέσει και αρχίσει να κοχλάζει, την κατεβάζουμε από τη φωτιά και ρίχνουμε την τεμαχισμένη κουβερτούρα. Ανακατεύουμε πολύ καλά, να λιώσει η κουβερτούρα, αδειάζουμε την κρέμα σε ρηχό σκεύος, καλύπτουμε με μεμβράνη που να εφάπτεται στην επιφάνειά της και αφήνουμε κατά μέρος.Κόβουμε τα φύλλα κρούστας κάθετα σε δύο παραλληλόγραμμα ίσα μέρη.Βουτυρώνουμε ένα κομμάτι φύλλο, τοποθετούμε από πάνω άλλο ένα, το βουτυρώνουμε και αυτό και τοποθετούμε ακόμα ένα, επίσης βουτυρωμένο (σύνολο τρία κομμάτια φύλλο).Στο κέντρο τοποθετούμε μία πλούσια δόση κρέμας και διπλώνουμε σε τετράγωνο πακέτο, διπλώνοντας πρώτα τις δύο πλαϊνές πλευρές προς τα μέσα και έπειτα τις άλλες δύο.Βουτυρώνουμε την επιφάνεια σε κάθε μπουρέκι, τα τοποθετούμε σε βουτυρωμένη λαμαρίνα φούρνου και ψήνουμε σε προθερμασμένο φούρνο στους 160-170°C έως ότου ροδίσουν, για περίπου 45 λεπτά. Αφήνουμε να κρυώσουν και φτιάχνουμε το σιρόπι.Σε μια κατσαρόλα βράζουμε τη ζάχαρη, το νερό και τη γλυκόζη για 2-3 λεπτά. Αφήνουμε το σιρόπι να ηρεμήσει για 1 λεπτό και βουτάμε για λίγα δευτερόλεπτα σε αυτό κάθε μπουρέκι. Αφήνουμε να στραγγίσουν.
Γάλα,Ζάχαρη